Die Tafelberg-sweefspoormaatskappy het op sy Twitter-blad gesê dat ligte sneeu op Tafelberg geval het.
Volgens die maatskappy wissel die temperatuur op die berg tussen 1°C en 3°C. Die het aanvanklik vanoggend lig gesneeu vir sowat 10 minute. Dit het egter later weer begin. Die maatskappy sê die kabelkar is oop hoewel dit baie koud is, daar ŉ redelike sterk wind waai en swak sig is. Die Suid-Afrikaanse Weerdiens het vroeër gwaarsku dat baie koue temperature en ligte sneeu oor dele van die Wes-Kaap kan voorkom.